PROJEKTS

**EIROPAS SAVIENĪBAS TĀLĀS DARBĪBAS IDENTIFIKĀCIJAS UN SEKOŠANAS SISTĒMAS DATU CENTRA (ES *LRIT DC*) LIETOŠANAS NOTEIKUMI[[1]](#footnote-1)**

**Eiropas Jūras drošības aģentūra**, turpmāk tekstā *"EMSA"*, kuru pārstāv tās izpilddirektors no vienas puses,

un

***Latvijas Republika***, turpmāk tekstā "dalībvalsts", kuru pārstāv Latvijas Nacionālo bruņoto spēku Jūras spēku Flotiles Krasta apsardzes dienesta priekšnieks.

no otras puses,

IEVĒROJOT, ka Starptautiskā Jūrniecības organizācija (turpmāk - IMO) 2006. gada 19. maijā pieņēma Kuģošanas drošības komitejas rezolūciju MSC 202 (81), kas groza SOLAS konvencijasV nodaļu un ievieš noteikumus 19-1, kuri paredz Tālās darbības identifikācijas un sekošanas sistēmas (turpmāk - LRIT) izveidošanu un ir apstiprināts ar 2008. gada 16.maija Kuģošanas drošības komitejas rezolūciju MSC 263 (84), kas nosaka uzlaboto darbības standartu un funkcionālās prasības kuģu Tālas darbības identifikācijas un sekošanas sistēmai;

ŅEMOT VĒRĀ Padomes 2007. gada 2. oktobra rezolūciju un 2008. gada 9. decembrarezolūcijas par Eiropas LRIT datu centra (turpmāk - ES LRIT DC) izveidi. ES LRIT DC galvenais mērķis ir veikt ar dalībvalstu karogu kuģu identifikāciju un sekošanu. Iegūtie dati tiek integrēti plašākā Starptautiskajā LRIT sistēmā. Visām dalībvalstīm ir pieeja LRIT informācijas repozitorijam un vienota saskarne ar Starptautisko datu apmaiņas sistēmu (turpmāk - IDE) LRIT informācijas pieprasīšanai par kuģiem, kas reģistrēti citos datu centros;

APSTIPRINOT minētās Padomes rezolūcijas 1. punktu: Eiropas Komisija, sadarbojoties ar dalībvalstīm Eiropas Jūras drošības aģentūras (turpmāk - EMSA) ietvaros, ir atbildīga par ES LRIT DC pārvaldību. Aģentūra ir atbildīga par ES LRIT;

UZSVEROT, ka ES LRIT DC lietotājiem ir tiesības saņemt LRIT informāciju atbilstoši SOLAS konvencijas V/19-1 noteikumu normām, īpaši pamatojoties uz:

a) kuģa karoga valsts tiesībām;

b) ostas valsts tiesībām;

c) piekrastes valsts tiesībām;

d) meklēšanas un glābšanas pakalpojumu tiesībām;

ATKĀRTOJOT, ka LRIT sistēmas mērķis ir jūras drošība, meklēšanas un glābšanas (turpmāk - SAR) nodrošināšana, kuģošanas drošība un jūras vides aizsardzība;

APSTIPRINOT, ka ES LRIT DC darbojas saskaņā ar visiem attiecīgajiem IMO LRIT darbības standartiem un prasībām

Ir vienojušās:

**1. pants. Definīcijas**

Ja vien nav skaidri noteikts citādi:

1. *LRIT* ir kuģu Tālās darbības identifikācijas un sekošanas sistēma.

2. *LRIT NCA* ir valsts kompetentā iestāde (turpmāk - NCA), kuru nozīmējusi dalībvalsts un kura ir tiesīga saņemt LRIT informāciju tieši no ES LRIT DC un ir atbildīga par valsts LRIT DC lietotāju un to piekļuves tiesību noteikšanu un lietotāju koordināciju.

3. *LRIT DC lietotājs* ir jebkurš ES LRIT sistēmas lietotājs, kuram LRIT NCA saskaņā ar SOLAS konvencijas V/19-1 noteikumiem ir piešķīrusi tiesības ES LRIT Datu centrā saņemt LRIT informāciju.

4. *ES LRIT* *DC* ir ES LRIT Datu centrs, kas izveidots dalībvalsts karoga kuģu LRIT informācijas apstrādei, kā arī citos datu centros reģistrētās kuģu LRIT informācijas pieprasīšanai un piegādāšanai.

5. *ES LRIT kuģu DB* ir ES LRIT kuģu datubāze, kas ir sistēma, kura paredzēta to kuģu saraksta glabāšanai, uzturēšanai un izplatīšanai, kuri saskaņā ar LRIT NCA norādījumiem pārraida LRIT informāciju uz ES LRIT DC.

6. *Dalībvalstis* ir Eiropas Savienības dalībvalstis, kā arī EEZ valstis ­- Norvēģija un Īslande.

7. *ES LRIT DC puse ārpus Eiropas Savienības ir* aizjūras zeme vai teritorija, kura ir uzskaitīta 2007.gada 13.decembrī Lisabonā parakstītā **Lisabonas līguma, ar ko groza Līgumu par Eiropas Savienību un Eiropas Kopienas dibināšanas līgumu,** II. pielikumā un jebkura trešā valsts vai teritorija, kura nav iekļauta minētajā pielikumā, bet ir apstiprināta, lai pievienotos ES LRIT DC, saskaņā ar 2008. gada 09. decembra Padomes Rezolūcijā par ES LRIT DC minēto procedūru.

8. *EMSA* ir Eiropas Jūras drošības aģentūra, kas izveidota saskaņā ar Eiropas Parlamenta un Padomes 2002.gada 27.jūnija Regulu (EK) Nr. 1406/2002 par Eiropas Jūras drošības aģentūras izveidošanu (Dokuments attiecas uz EEZ).

9. *SOLAS dalībvalsts* ir valsts, kas ir SOLAS konvencijas līgumslēdzēja puse.

10. *DDP* ir LRIT Datu izplatīšanas plāns, kuru pārvalda Starptautiskā Jūrniecības organizācija.

11. *ES LRIT sistēma* ir sistēma, kas ietver ES LRIT DC, ES LRIT kuģu DB, ASP lietojumprogrammu un ES LRIT rēķinu sastādīšanas un apmaksas komponentu.

12. *SAR* ir meklēšana un glābšana.

13. *SOLAS* ir 1974. gada Starptautiskās konvencijas par cilvēku dzīvības aizsardzību uz jūras noteikumi V/19-1, ar grozījumiem.

14*. SSN* ir SafeSeaNet, kas ir Kopienas kuģu satiksmes uzraudzības un informācijas sistēma, kuras darbību nosaka Eiropas Parlamenta un Padomes 2002. gada 27. jūnija direktīva 2002/59/EK, ar ko izveido Kopienas kuģu satiksmes uzraudzības un informācijas sistēmu un atceļ Padomes Direktīvu 93/75/EEK.

15. *ASP* ir Lietošanas pakalpojumu sniedzējs.

16. ES *ASP* ir atzīts ASP, kuru EMSA nolīgusi pakalpojumu sniegšanai ES LRIT Datu centram.

17. *CSP* ir Sakaru pakalpojumu sniedzējs.

18. *IDE* ir Starptautiskā LRIT Datu apmaiņas sistēma.

19. *IMO* ir Starptautiskā Jūrniecības organizācija.

20. *LRIT koordinatoru* nozīmē IMO Kuģošanas drošības komiteja, un tas palīdz IDE izveidē un veic LRIT sistēmas darbības novērtējumu, ietverot visus ASP, LRIT Datu centrus, IDE utt.

Termini, kas nav definēti citādi, ir lietojami tādā nozīmē, kāda tiem ir SOLAS konvencijā.

**2. pants. Mērķi un uzdevumi**

2.1. Šajos Lietošanas noteikumos iepriekš minētā dalībvalsts izvirza šādu LRIT NCA kontaktpersonu, kas pārstāv valdības iestādi, kura atbildīga par LRIT Datu centra lietotāju un to piekļuves tiesību noteikšanu un lietotāju koordināciju attiecīgajā valstī.

|  |  |
| --- | --- |
| LRIT NCA **kontaktpunkts** | |
| **Struktūras/administrācijas nosaukums**  **Amata nosaukums** | Nacionālo bruņoto spēku Jūras spēku flotiles  Krasta apsardzes dienests  Jūras meklēšanas un glābšanas koordinācijas centrs  (MRCC Rīga). |
| **Kontakt­informācija,**  **ietverot tālruni/e-pastu:** | Meldru iela 5a, Rīga, LV-1015, Latvija.  Tālrunis: +371-29476101; +37167323103 (24 h)  Telefakss:+ 371-67320100  e-pasta adrese: sar@mrcc.lv;  isps1@mrcc.lv |

2.2. Šo Lietošanas noteikumu mērķis ir noteikt dalībvalsts un EMSA lomu un atbildību.

**3. pants. LRIT informācijas īpašuma tiesības**

3.1. LRIT informācija par visiem kuģiem, attiecībā uz kuriem piemērojami SOLAS konvencijas noteikumi V/19-1, un kas, iegūta izveidojot un ekspluatējot ES LRIT DC, pieder vienīgi dalībvalstij, kurā kuģis ir reģistrēts

**4. pants. Datu izmantošana un izplatīšana**

4.1. LRIT NCA piešķir EMSA tiesības saņemt, glabāt, iegūt un apmainīties ar LRIT informāciju ES LRIT DC mērķu īstenošanai. Šīs tiesības nav nododamas tālāk (EMSA nedrīkst nodot šīs tiesības kādam citam) un nav ekskluzīvas (LRIT NCA var piešķirt līdzīgas tiesības citām organizācijām). LRIT NCA arī piešķir EMSA tiesības iekasēt maksu par datiem, piegādājot tos citiem LRIT Datu centriem, saskaņā ar DPP. LRIT NCA arī piešķir EMSA tiesības pieprasīt un iegūt attiecīgo informāciju par kuģiem, un, ja iespējams, to informāciju par kuģu īpašniekiem/operatoriem, kas vajadzīga ES LRIT DC darbībai.

4.2. ES LRIT sistēma nodrošina iespēju veikt ar dalībvalsts karogu kuģu raidītās LRIT informācijas iekšējo izplatīšanu (atbilstoši IMO LRIT darbības standartiem, ar labojumiem), un, jo īpaši, izplatīt datus izmantojot SSN.

4.3. EMSA nav atbildīga par jebkādiem zaudējumiem, kurus izraisījusi LRIT NCA, nolemjot izplatīt vai atkārtoti izplatīt LRIT datus ar trešās puses starpniecību savā valstī vai ārpus tās.

**5. pants.** ***EMSA* loma un tiesības**

**Vispārīga informācija**

5.1. EMSA Komisijas un dalībvalstu vārdā ir atbildīga par ES LRIT DC izveidošanu, testēšanu, nodošanu ekspluatācijā, ekspluatāciju un uzturēšanu atbilstoši IMO prasībām. Šā mērķa īstenošanai EMSA darbojas kā ES LRIT DC administrators attiecībā pret IMO, LRIT koordinatoru, IDE, CSP/ASP un citiem LRIT Datu centriem, neierobežojot dalībvalsts kā SOLAS konvencijas dalībvalsts kompetenci.

5.2. EMSA nodrošina sistēmas ikdienas darbību un uzturēšanu atbilstoši IMO pieejamības un veiktspējas kritērijiem, ietverot LRIT koordinatora veikto ikgadējā pārskata sagatavošanu un revīziju. EMSA ir ES LRIT DC administrators.

5.3. EMSA ir tiesības pārvaldīt visus ES LRIT sistēmas komponentus. Pārvaldības procesa mērķis ir sekot sistēmā veiktajām darbībām un kontrolēt LRIT DC lietotājiem sniegto pakalpojumu un datu kvalitāti (vai visi ar kuģi/iekārtām/tīklu/sistēmu identifikāciju saistītie dati ir pareizi). Par problēmām, kuras saistītas ar kuģiem, kas peld ar dalībvalsts karogu, un kuras nav atrisinātas ES LRIT DC līmenī, tiek ziņots LRIT NCA.

5.4. EMSA nodrošina, ka ES LRIT DC darbojas kā pret kļūmēm droša sistēma, kas nozīmē, ka sistēma spēj atjaunot normālu darbību pēc kļūmēm.

5.5. EMSA nodrošina tūlītēju LRIT NCA informēšanu katru reizi, kad rodas tehniska problēma, kas noved pie sistēmas atteices, un nodrošina tūlītēju un precīzu šādu situāciju novēršanu.

5.6. EMSA nodrošina, ka organizācija, kas veic ES LRIT DC izvietošanu uz servera, ievēro sistēmas pieejamības prasības un IMO norādījumus par sistēmas drošību.

5.7. EMSA izplata LRIT informāciju Latvijas Republikas vārdā, pamatojoties uz tās kā SOLAS dalībvalsts IMO iesniegto DDP.

5.8. EMSA nodrošina LRIT NCA pieeju EU LRIT DC interneta vietnei, kur pieejams EU LRIT DC pārskats, kas atspoguļo visas dalībvalsts lietotāju aktivitātes attiecībā uz LRIT ziņojumiem, to sniegšanu un datu saņemšanu. Datu centra pārskats satur informāciju par visām LRIT DC lietotāju aktivitātēm un nodrošina, lai jebkura darbība būtu pārbaudāma un informācija būtu izmantojama audita veikšanai. Datu centra pārskatā ir pieejama informācija par dalībvalsts kuģu ziņojumiem un iekšējo datu apriti.

**ES** ***LRIT* kuģu datu bāze**

5.9. EMSA atbild par ES LRIT kuģu DB, kas ir ES LRIT sistēmas elements, izstrādi, ekspluatāciju, izvietošanu uz servera un administrēšanu. ES LRIT kuģu DB ir sistēma, kas paredzēta to kuģu saraksta glabāšanai, uzturēšanai un izplatīšanai, kuriem doti norādījumi pārraidīt LRIT informāciju uz ES LRIT DC. ES LRIT sistēma apstrādā tikai to kuģu LRIT ziņojumus, kuri ir iekļauti ES LRIT kuģu DB sarakstā.

5.10. ES kuģu DB satur šādu obligāto informāciju par katru kuģi:

* IMO numuru;
* MMSI numuru;
* kuģa nosaukumu;
* izsaukuma signālu;
* vai iekārtām ir vai nav (jā/nē) veikta tipa apstiprināšana un vai tām ir tipa apstiprināšanas atsauces numurs, vai
* ja tām ir veikta atbilstības pārbaude, tad pārbaudes ziņojuma datums un ASP, kas veica atbilstības pārbaudi.

5.11. Lai nodrošinātu kuģa aprīkojuma integrēšanu ES atzīta ASP tīklā, kā arī, lai nodrošinātu datu pārraides kļūdu/traucējumu analīzi un ziņošanu, ASP iesniedzami sekojoši dati:

Informācija par radio iekārtām:

* Sakaru sistēma (ti, Inmarsat C, Iridium, utt)
* Termināla modelis
* Sērijas numurs
* Radio identifikators
* LRIT Obligāti (ja kuģis ir LRIT kuģis obligāti vai nē)

Papildus būtu vēlams iesniegt datus par,

Kontaktpersonu:

* Nosaukums
* Adrese
* Tālruņa numurs
* Fakss / e-pasts
* Komentāri / teksta lauks sīkākai informācijai

5.12. EMSA nodrošina, ka jebkuras kuģa saraksta izmaiņas un atjauninājumi ikdienu automātiski tiks iekļauti ES LRIT sistēmas darbībā. ES ASP pēc nepieciešamības veiks ES LRIT kuģu DB informācijas lejupielādi, lai nodrošinātu LRIT ziņojumu apriti.

**ES** ***LRIT* Datu centrs**

5.13. EMSA ir atbildīga par pakalpojumu kvalitātes, datu kvalitātes u. c. novērtēšanu, lai pastāvīgi uzlabotu ES LRIT DC pakalpojumus.

5.14. EMSA atzīst visas dalībvalstī apstiprinātā tipa kuģu iekārtas un ES ASP vai ASP, kuru ir atzinusi karoga valsts administrācija un attiecīgi par to informējusi IMO, atbilstības pārbaudes ziņojumus.

5.15. EMSA nodrošina LRIT DC lietotājiem pieeju tīmeklī ES LRIT DC un ES LRIT DC XML saskarni. Lietotāja rokasgrāmata ir pieejama ES LRIT DC interneta vietnē. Piekļuve ES LRIT DC interneta vietnei ir nodrošināta ar paroli.

5.16. ES LRIT DC revīziju veic LRIT koordinators, kā arī Eiropā atzītas revīzijas organizācijas - Eiropas Kopienu Revīzijas palāta un Eiropas Komisijas Iekšējās revīzijas dienests.

**6. pants.** **LRIT NCA loma un tiesības**

Vispārīga informācija

6.1. LRIT NCA ir pieeja LRIT informācijai, kā noteikts SOLAS konvencijas noteikumos V/19-1.8.1. LRIT NCA ir atbildīga par valsts LRIT DC lietotāju un to piekļuves tiesību pārvaldību LRIT NCA ir atbildīga par savas valsts "LRIT DC lietotājiem" un viņu piekļuves tiesībām saskaņā ar EMSA pamatnostādnēm. Šie LRIT DC lietotāji var pārstāvēt kuģa karoga valsti, ostas valsti, piekrastes valsti vai meklēšanas un glābšanas (SAR) dienestu, un LRIT NCA tos ir pilnvarojusi pieprasīt/saņemt/lasīt LRIT informāciju.

6.2. LRIT NCA ir pilnvarots pārstāvēt dalībvalsti diskusijās un lēmumos par LRIT, LRIT regulējošo likumu un starp dalībvalsti un EMSA parakstīto lietošanas noteikumu ietvaros.

6.3. LRIT NCA pārstāvji no katras ES LRIT DC dalībvalsts tiekas LRIT NCA sanāksmēs. LRIT NCA sanāksmes dalībnieku pilnvaras un loma ir aprakstīta dokumentā „Procedūras noteikumi”.

6.4. LRIT DC lietotājiem ir iespēja pieprasīt un saņemt LRIT informāciju, aktivizēt datu pieprasījumu DDP, pieprasīt SAR SURPICS ziņojumus un kuģu atrašanās vietas ziņojumus saskaņā ar piekļuves tiesībām, kuras piešķir LRIT NCA.

**ES** ***LRIT* kuģu datubāze**

6.5. LRIT NCA, kas nozīmēta saskaņā ar 2.1. pantu, izvirza šādu kuģu datu pārvaldnieku (vai struktūru, vai administrāciju), lai tas koordinētu ar EMSA ES LRIT kuģu DB izstrādāšanu un ekspluatāciju, un augšupielādētu un atjaunotu tās kuģu sarakstu saskaņā ar SOLAS konvencijas noteikumiem V/19-1, kas grozīti, lai izpildītu LRIT prasības, un ar kuģu sarakstu saistīto informāciju saskaņā ar šā dokumenta 5.10. pantu.

|  |  |
| --- | --- |
| **Kuģu datu pārvaldnieks** | |
| **Kontaktpersonas vārds, uzvārds vai**  **struktūras/administrācijas nosaukums** | Reģistra vadītājs  Latvijas Kuģu reģistrs  Latvijas Jūras administrācija |
| **Kontaktinformācija, ietverot tālruni/e-pastu:** | Tālrunis: +371 67062162  Mob. Tālrunis: +37126541911  E-pasta adrese:  [kr@lja.lv](mailto:kr@lja.lv) |

Ja šīs kontaktpersonas datos ir kādas izmaiņas, par to pēc iespējas drīzāk rakstveidā jāpaziņo EMSA.

6.6. LRIT NCA tās kuģu datu pārvaldnieka personā ir atbildīga par tās kuģu saraksta reģistrāciju un atjaunošanu saskaņā ar LRIT prasībām (t.i. tiklīdz notiek izmaiņas) ietverot arī karoga valsts maiņu tiklīdz tas ir iespējams, lai nodrošinātu ES LRIT kuģu DB precizitāti. Par ievadīto datu pareizību (kvalitāti) datu bāzē atbild valsts kuģu datu pārvaldnieks (tā administrācija).

6.7. LRIT NCA nodrošina, ka kuģu datu pārvaldnieks ES LRIT kuģu DB iekļauj tikai kuģus, kuriem obligāti jāraida LRIT informācija saskaņā ar SOLAS konvencijas noteikumiem V/19-1. No šiem kuģiem, datu bāzē jāiekļauj tikai tie, kuriem ir apstiprināta tipa iekārtas vai kuru iekārtām veikta atbilstības pārbaude.

6.7.1.Gadījumā, ja kuģis uz laiku ir atbrīvots no SOLAS konvencijas V nodaļas un Noteikumu 19-1 izpildes, kuģu datu pārvaldnieks var izlemt saglabāt kuģa reģistrāciju kuģu datu bāzē un atzīmēt to kā „LRIT nav obligāts".

6.8. Valsts kuģu datu pārvaldniekam ES LRIT kuģu DB ir pieeja tikai to kuģu informācijai, kas peld ar attiecīgās valsts karogu.

**ES** ***LRIT* Datu centrs**

6.9. Dalībvalstij jebkurš ES ASP jāuzskata kā atzīts ES ASP. Dalībvalstij šī atzīšana jānodrošina visiem kuģiem, kas peld ar tās karogu, lai nodrošinātu ES ASP piekļuvi kuģu un ar kuģu LRIT iekārtām saistītajai informācijai.

6.10. EMSA ir noteikusi cenas kuģa iekārtu atbilstības testēšanai, kuru veic ES ASP, un šīs vienveidīgās/standarta cenas var tikt izplatītas kuģu īpašniekiem. Dalībvalstij ir tiesības atļaut ASP, kas veic atbilstības pārbaudes valsts līmenī.Autorizēto ASP saraksts būtu jāpaziņo IMO.

6.11. Dalībvalsts atļauj *EMSA* pieprasīt Inmarsat sniegt ES *ASP* pieeju Inmarsat kuģu datubāzei un katalogam.

6.12. LRIT NCA un tās LRIT DC lietotājiem ir pieejama:

* komunikācijas lietotāja saskarne, kas ļauj pieprasīt un saņemt LRIT Informāciju. XML saskarne LRIT informācijas apmaiņai starp sistēmām;
* Interneta vietne ES LRIT DC lietotāju apmācības veikšanai;
* Diennakts režīmā strādājošs palīdzības dienests, lai sniegtu LRIT DC lietotājiem atbalstu attiecībā uz jautājumiem par sistēmas darbību, datu kvalitāti, problēmu un incidentu diagnosticēšanu;

6.13. LRIT NCA ieceļ LRIT kontaktpersonu ekspluatācijas jautājumos (diennakts režīmā, ja iespējams), kas ir pastāvīga kontaktpersona saziņai ar EMSA diennakts palīdzības dienestu ārkārtas situācijas gadījumā (saistībā ar sistēmas darbību, kuģu ziņojumiem utt.).

|  |  |
| --- | --- |
| **Kontaktpersona ekspluatācijas jautājumos** | |
| **Kontaktpersonas vārds, uzvārds vai**  **struktūras/administrācijas nosaukums**  **Amata nosaukums** | Nacionālo bruņoto spēku  Jūras spēku flotiles  Krasta apsardzes dienests  Tehniskās atbalsta nodaļas priekšnieks |
| **Kontaktinformācija** | Jūras meklēšanas un glābšanas koordinācijas centrs  (MRCC Rīga)  Meldru 5a, LV-1015  Rīga, Latvija |
| **Tālrunis/e-pasts darba laikā:** | Tālrunis: (+371) 67082064 (diennakts)  Tālrunis (mobilais, diennakts): (+371) 26402289  e-pasta adrese: sar@mrcc.lv;  Isps1@mrcc.lv |
| **Tālrunis ārpus darba laika.** | Tālrunis (mobilais, diennakts): (+371) 26402289 |

**7. pants. Atbildība**

7.1. EMSA nav atbildīga par jebkādiem zaudējumiem, tiešiem vai netiešiem, kurus rada sistēmas pārejoša vai daļēja atteice vai darbības traucējumi, vai darba pārtraukšana, kuru izraisa cēloņi, kas atrodas ārpus EMSA kontroles.

7.2. EMSA un LRIT NCA sadarbojas, lai mazinātu šādas atteices, darbības traucējumu vai darba pārtraukšanas iespējamās negatīvās sekas. EMSA un LRIT NCA sadarbojas, lai palīdzētu viena otrai, ņemot vērā iespējamās trešo pušu prasības sakarā ar sistēmas darbību.

**8. pants. Datu/sistēmas drošība**

8.1. Ar ES LRIT DC saistītā dokumentācija tiek apstrādāta saskaņā ar Eiropas Parlamenta un Padomes 2001.gada 30.maija Regulu (EK) Nr.1049/2001 par Eiropas Parlamenta, Padomes un Komisijas dokumentu publiskumu.

8.2. EMSA un dalībvalstis uzskata, ka uz LRIT informāciju attiecas Eiropas Parlamenta un Padomes 2000.gada 18.decembra Regula (EK) Nr.45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti. Dati ir pieejami tikai LRIT koordinatoram, kuru pilnvarojusi IMO, vienīgi nolūkā veikt LRIT sistēmas revīziju.

8.3. EMSA nodrošina, ka ES LRIT sistēma LRIT DC lietotājiem ir pieejama drošā veidā un ka ES LRIT sistēmas drošības prasības atbilst visām IMO prasībām.

**9. pants. Finanšu noteikumi**

**Vispārīga informācija**

9.1. EMSA sedz visas izmaksas, kas saistītas ar četriem obligātajiem LRIT ziņojumiem diennaktī (ik pēc sešām stundām), kuri tiek nosūtīti LRIT DC lietotājam, kā arī visas kuģa integrācijas izmaksas.

9.2. Bez tam EMSA bez maksas sniedz LRIT NCA vai attiecīgās valsts LRIT DC lietotājiem LRIT informāciju/datus SAR mērķiem saskaņā ar SOLAS konvencijas noteikumiem V/19-1.

9.3. LRIT NCA ir atbildīga par to LRIT ziņojumu apmaksu, kurus pieprasījis jebkurš no tās LRIT DC lietotājiem.

9.4. ES ASP pakalpojuma cenas nosaka publiskā iepirkuma procedūra, un ES LRIT DC izdots cenrādis visām dalībvalstīm. Šo cenas saraksts ir izklāstīts 1.pielikumā.

9.5. Dalībvalsts kontaktpersona LRIT finanšu jautājumos ir:

|  |  |
| --- | --- |
| **Kontaktpersona finanšu jautājumos** | |
| **Vārds, uzvārds, amata**  **nosaukums** | Nacionālo bruņoto spēku Nodrošinājuma pavēlniecības  1.reģionālā nodrošinājuma centra komandieris |
| **Kontakt­informācija, ietverot**  **tālruni/e-pastu:** | Roņu iela 2, Liepāja,  LV-3400, Latvija  Tālrunis: +371 63404220  Fakss: +37163422883 |
| **Rēķins izrakstāms organizācijai:** | Nacionālo bruņoto spēku Nodrošinājuma pavēlniecības  1.reģionālais nodrošinājuma centrs  Reģ.Nr. 90000294774  Banka: Valsts kase  Kods: TRELLV22  Konts: LV81TREL2100031012000 |
| **Izmantojamā rēķina atsauce:** |  |

**Rēķinu sagatavošanas un apmaksas sistēma**

9.6. Lai pieprasītu un saņemtu LRIT ziņojumus, kā paredzēts 9.3. pantā, LRIT NCA pieņem un piekrīt ES LRIT DC maksājumu kārtībai, kādu EMSA noteikusi ES LRIT DC un kas atbilst Komisijas 2002. gada 19. novembra Regulas (EK, Euratom)  Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam, 59.pantam. Šī kārtība paredz vienreizēju noteiktas summas maksājumu 3000 eiro apmērā piekrastes valstīm un 1000 eiro apmērā valstīm bez izejas uz jūru. Šīs dalības/iestāšanās maksas iemaksa piešķir LRIT NCA pieejas tiesības ES LRIT DC.

9.7. Kontaktpersona LRIT finanšu jautājumos saņems apmaksājamo rēķinu reizi ceturksnī, ja rēķins pārsniegs 1000 EUR, citos gadījumos - reizi gadā. LRIT NCA segs neapmaksātos rēķinus ne vēlāk kā 45 dienu laikā.

9.8. LRIT NCA piekrīt apmaksāt ziņojumus atbilstoši spēkā esošajam ES LRIT DC cenrādim 1.pielikumā.

**10. pants. Nepārvarama vara**

10.1. Nepārvarama vara ir jebkura neparedzama un ārkārtēja situācija vai notikums, kuru neviena no pusēm nevar kontrolēt un kura liedz kādai no tām izpildīt jebkuras šajā nolīgumā paredzētās saistības, un kuras cēlonis nav kādas puses kļūda vai nolaidība un kuru neviena no pusēm nevar novērst, veicot savus pienākumus ar pienācīgu rūpību.

10.2. Ja kāda no pusēm saskaras ar nepārvaramu varu, tai nekavējoties jāpaziņo otrai pusei ar elektroniskā pasta vēstules palīdzību, apstiprinot ar faksa ziņojumu vēstules saņemšanu, vai citā līdzīgā veidā, paziņojot notikuma būtību, iespējamo ilgumu un paredzamo ietekmi.

10.3. Netiek uzskatīts, ka puse ir pārkāpusi saistības šā nolīguma sakarā, ja saistību neizpildi ir ietekmējusi nepārvarama vara.

10.4. Šā nolīguma puses veic vajadzīgos pasākumus, lai pēc iespējas samazinātu zaudējumus.

**11. pants. Stāšanās spēkā, grozījumi un darbības termiņš**

11.1. Šis nolīgums stājas spēkā, kad abas puses nolīgumu ir parakstījušas.

11.2. Nolīgums paliek spēkā līdz dalībvalsts vai EMSA rakstveidā pieprasa tā izbeigšanu 6 mēnešus pirms vēlamā darbības termiņa beigām.

11.3. Jebkuri grozījumi šajos lietošanas noteikumos tiek veikti, pusēm noslēdzot rakstisku vienošanos. Mutiska vienošanās pusēm nav saistoša.

|  |  |
| --- | --- |
| **Eiropas Jūras drošības aģentūras vārdā:**  Eiropas Jūras drošības aģentūras izpilddirektors | **Latvijas Republikas vārdā:**  Nacionālo bruņoto spēku Jūras spēku Flotiles Krasta apsardzes dienesta priekšnieks |

Pielikums I.: ES LRIT datu centra cenrādis ES / EEZ dalībvalstīm

|  |  |  |
| --- | --- | --- |
| Apmaksājamo punkts rēķina kods | Apraksts | Cena (*euro*) |
| [CoU\_EU\_Rpt] | ES LRIT DC ziņojums | 0.113 *euro* |
| [CoU\_NEU\_Rpt] | Citu LRIT DC ziņojums | 0.19 *euro* |

1. 6 stundu obligātos dalībvalsts ziņojumus ES LRIT DC no dalībvalsts kuģiem un kuģu integrācijas izmaksas par dalībvalstīm un EEZ valstīm sedz EMSA.
2. Kuģu pozīcijas ziņojumi, kas jau atrodas ES LRIT DC tiek nodrošināti bez maksas pēc DDP noteikumiem (izņemot, tos ziņojumus, kuri nav ES LRIT DC dalībvalstu kuģu pozīcijas ziņojumi).
3. SAR izmaksas sedz EMSA.

Katru gadu cenas var tikt pārskatītas, tās paaugstinot vai pazeminot.

Cenu pārskatīšana tiks noteikta saskaņā ar Monetārās savienības patēriņa cenu indeksu (MSPCI), ko publicē Eiropas Kopienas oficiālo paziņojumu, kas publicēts Eurostat ikmēneša izdevumā.

Cenu pārskatīšana var tikt veikta, ja MSPCI reģistrē cenu līmeņa paaugstināšanos par 3% vai vairāk nepārtraukti 12 mēnešus.

Turklāt, citu LRIT DC ziņojumu izmaksas var tikt pārskatītas, reizi gadā, atkarībā no valūtas maiņas kursa starp dolāru un euro.

Aizsardzības ministrs R.Vējonis

Vīza: valsts sekretārs J.Sārts

13.10.2014. 12:12

3253

S.Vistiņa

Sanda.Vistiņa@mod.gov.lv  
tel:. 67335249; fakss: 67212307

1. Saskaņā ar 2008.gada 09. decembra Padomes Rezolūciju par ES LRIT DC [↑](#footnote-ref-1)